**Z A P I S N I K**

**4. seje Sveta zavoda, ki je bila v četrtek, 9. 11. 2017,**

**ob 17.00 v zbornici OŠ Artiče.**

Prisotni: Tamara Novoselec, Jasmina Juratovec, Manja Ostrelič, Irena Munič Zorko, Tjaša Šlibar, Sonja Volk, Katja Ivanović, ravnateljica Vesna Bogovič, predsednica Sveta zavoda Mateja Jankovič Čurič in računovodkinja Brigita Prahin.

Opravičeno odsotni: Miloš Ivanović, Ksenija Satler in Martina Makovec Žagar.

Dnevni red:

1. Ugotovitev sklepčnosti in predlog ter potrditev dnevnega reda
2. Potrditev zapisnika 3. redne seje
3. Pregled vlog na razpis za ravnatelja
4. Rebalans finančnega načrta 2017
5. Razno

K 1. točki

Predsednica Sveta zavoda OŠ Artiče **Mateja Jankovič Čurič** je navzoče pozdravila, ugotovila sklepčnost (od enajstih je prisotnih 8 članov) in prebrala dnevni red.

**Sklep: Predlagani dnevni red je soglasno potrjen z dvigom rok.**

K 2. točki

Člani so zapisnik prejeli po elektronski pošti. Pri rokovniku smo zapisali, da bomo prosili za mnenje o kandidatih v nedeljo, 12. 11. 2017, kar bi popravili na petek, 10. 11. 2017.

**Sklep: Zapisnik 3. redne seje Sveta zavoda je soglasno potrjen z dvigom rok, s popravljanjem datuma iz 12. 11. 2017 na 10. 11. 2017.**

K 3. točki

Predsednica **Mateja Jankovič Čurič** je povedala, da se je komisija za pregled pravočasnosti in popolnosti prijav na delovno mesto ravnatelja, v sestavi Manje Ostrelič, Jasmine Juratovec in predsednice sestala v torek, 24. 10. 2017, ob 15.00 v zbornici OŠ Artiče. Na prosto delovno mesto je prispela ena (1) prijava. Razpis je bil objavljen v Šolskih razgledih, in sicer od 13. 10. 2017 do 23. 10. 2017.

Komisija je ugotovila, da prijava vsebuje vse zahtevane priloge:

* dokazilo o izobrazbi,
* dokazilo o nazivu,
* dokazilo o opravljenem strokovnem izpitu,
* dokazilo o delovnih izkušnjah v vzgoji in izobraževanju (v:Življenjepis s predstavitvijo programa dela in razvoja šole),
* potrdilo o nekaznovanosti,
* potrdilo sodišča, da kandidat ni v kazenskem postopku,
* pisno izjavo, da pri katerem koli drugem sodišču zopet kandidatko ni uveden kazenski postopek za kaznivo dejanje zoper spolno nedotakljivost,
* kratek življenjepis (v:Življenjepis s predstavitvijo programa dela in razvoja šole),
* vizijo in program vodenja javnega zavoda (v:Življenjepis s predstavitvijo programa dela in razvoja dela).

Komisija je še ugotovila, da Vesna Bogovič izpolnjuje z zakonom in drugimi predpisi zahtevane pogoje za ravnatelja.

Zapisnik komisije je Priloga št. 1.

**Sklep 1: Svet zavoda OŠ Artiče bo pozval učiteljski in vzgojiteljski zbor, Svet staršev OŠ Artiče in lokalno skupnost, da podajo svoje mnenje o kandidatki Vesni Bogovič za ravnateljico.**

**Sklep 2: Svet zavoda imenuje volilno komisijo za izvedbo volitev učiteljskega in vzgojiteljskega zbora o mnenju o kandidatki za ravnateljico v sestavi: Sonja Volk – predsednica, Martina Makovec Žagar – članica in Tjaša Šlibar – članica.**

**Sklep 3: Naslednja seja Sveta zavoda OŠ Artiče bo, ko pridobimo vsa mnenja, drugače pa najkasneje 9. 1. 2018 kot je zapisno v rokovniku.**

K 4. točki

Rebalans so člani Sveta zavoda prejeli v gradivu. Predsednica je predala besedo računovodkinji Brigiti Prahin. Na podlagi zakonskih sprememb in poslovnih dogodkov smo pripravili rebalans finančnih sredstev. Le-ta so se zvišala. Ravnateljica je še dodala, da v primeru dodatnih sprememb prosi, da se zadeva reši korespondenčno.

**Sklep 1: Rebalans finančnega načrta za leto 2017 se soglasno sprejme z dvigom rok.**

**Sklep 2: V primeru dodatnih sprememb bo Svet zavoda OŠ Artiče odločal korespondenčno.**

K 5. točki

Predsednica **Mateja Jankovič Čurič** je povedala, da je prišlo do spremembe pri obvezi ravnateljice. Na prejšnji redni seji smo ji z aneksom potrdili 3 dodatne ure strokovne pomoči, sedaj pa se je izkazalo, da bi se obveza povečala za eno uro.

**Sklep: Napiše se nov aneks o 4 urah dodatne strokovne pomoči in pošlje na ministrstvo.**

Predsednica **Mateja Jankovič Čurič** je povedala, da je bil dopis v zvezi z avtobusnimi postajališči poslan na občino. Ravnateljica **Vesna Bogovič** je še dodala, da se trenutno KS Artiče dogovarja glede AP Dečno selo.

**Manja Ostrelič** je povedala, da so otroci izpolnjevali anketo preko računalnika. Eno izmed mamic je zmotilo vprašanje koliko avtomobilov je v gospodinjstvu. Ravnateljica **Vesna Bogovič** je odgovorila, da te informacije nima, zato bo povprašala. Kar otroci izpolnjujejo je anonimno, pa še to preko spleta, za kar dobijo gesla za dostop.

Dodatne razprave ni bilo več.

Predsednica **Mateja Jankovič Čurič** se je zahvalila članom Sveta zavoda za sodelovanje ter zaključila sejo ob 17.30.

Datum: 14. 11. 2017

Številka: 900-6/2017-6

 Zapisala: Predsednica Sveta zavoda:

Katja Ivanović Mateja Jankovič Čurič